ระเบียบองค์การบริหารส่วนตำบลวังก์พงระเบียบองค์การบริหารส่วนตำบลวังก์พงว่าด้วยข้อมูลข่าวสารของราชการพ.ศ.๒๕๕๒ เพื่อให้การบริการ การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลวังก์พงเป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับข้อมูลข่าวสารที่อยู่ในความครอบครองของหน่วยงานของรัฐอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบด้วยข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ. ๒๕๔๑เรื่องหลักเกณฑ์และวิธีเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูและประกาศคณะกรรมการข้อมูลข่าวสารของราชการเรื่อง การเรียกเก็บค่าธรรมเนียมการทำสำเนา หรือขอสำเนาที่มีคำรับรองถูกต้องของข้อมูลข่าวสารของราชการลงวันที่ ๗ พฤษภาคม พ.ศ. ๒๕๔๒ องค์การบริหารส่วนตำบลวังก์พง จึงวางระเบียบว่าด้วยข้อมูลข่าวสารของราชการไว้ ดังต่อไปนี้ข้อ ๑ระเบียบนี้เรียกว่า ระเบียบองค์การบริหารส่วนตำบลวังก์พงว่าด้วยข้อมูลข่าวสารของราชการ พ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบข้อบังคับและคำสั่งอื่นใดขององค์การบริหารส่วนตำบลวังก์พงในส่วนที่กำหนดไว้แล้วซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้องค์การบริหารส่วนตำบล หมายความว่าองค์การบริหารส่วนตำบลวังก์พง อำเภอปราณบุรีจังหวัดประจวบคีรีขันธ์หน่วยงานในสังกัด หมายความว่าสำนัก กอง ส่วนหรือหน่วยงานที่มีฐานะเทียบเท่าส่วนในสังกัดองค์การบริหารส่วนตำบลวังก์พงข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆ ไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใดๆ และไม่ว่าจะได้ทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพหรือเสียง การบันทึกโดยคอมพิวเตอร์ หรือวิธีอื่นใดที่ทำให้สิ่งที่บันทึกไว้ปรากฏได้ข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองควบคุมหรือดูแลของศูนย์ข้อมูลข่าวสารและหน่วยงานในสังกัดองค์การบริหารส่วนตำบลวังก์พงศูนย์ข้อมูลข่าวสาร หมายความว่าศูนย์ข้อมูลข่าวสารขององค์การบริหารส่วนตำบลวังก์พงตามกฎหมายว่าด้วยข้อมูลข่าวสารของราชการนายกองค์การบริหารส่วนตำบล หมายความว่านายกองค์การบริหารส่วนตำบลวังก์พงคณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลวังก์พงวัน หมายความว่า วันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ให้นายกองค์การบริหารส่วนตำบลวังก์พงรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบให้นายกองค์การบริหารส่วนตำบลวังก์พงมีอำนาจตีความและวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารขององค์การบริหารส่วนตำบลวังก์พง ข้อ ๖ให้คณะกรรมการข้อมูลข่าวสารขององค์การบริหารส่วนตำบลวังก์พงประกอบด้วย(๑) ปลัดองค์การบริหารส่วนตำบล ประธานกรรมการ(๒)รองปลัดองค์การบริหารส่วนตำบล กรรมการ(๓) หัวหน้าสำนักงานปลัด กรรมการ(๔) ผู้อำนวยการกองคลัง กรรมการ(๕) ผู้อำนวยการกองช่าง กรรมการ(๖) บุคลากร กรรมการ(๗)เจ้าหน้าที่วิเคราะห์นโยบายและแผน กรรมการ(๘) นิติกร กรรมการและเลขานุการ(๙) เจ้าพนักงานธุรการ กรรมการและผู้ช่วยเลขานุการข้อ ๗ให้คณะกรรมการมีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาตและการบริการข้อมูลข่าวสาร(๒) ให้คำแนะนำหรือความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่องค์การบริหารส่วนตำบลหรือส่งไปยังหอจดหมายเหตุแห่งชาติ กรมศิลปกรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่น ๆ ที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗)ให้คำแนะนำหรือเสนอความเห็นในกรณีที่ปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดตามที่คณะกรรมการมอบหมาย(๙)เชิญบุคคลใดมาสอบถามหรือให้ชี้แจงความเห็นเกี่ยวกับข้อมูลข่าวสาร(๑๐)ดำเนินงานอื่นใดตามพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๘การประชุมคณะกรรมการต้องมีกรรมการประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ให้นำความในข้อ ๘มาใช้บังคับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๑๐มติของคณะกรรมการให้ถือเป็นยุติ เว้นแต่มีความเห็นหลายฝ่ายหรือมีเหตุอันควรก็ให้เสนอนายกองค์การบริหารส่วนตำบลวังก์พงวินิจฉัยชี้ขาดต่อไปหมวด๒ศูนย์ข้อมูลข่าวสาร ข้อ ๑๑ให้จัดตั้งศูนย์ข้อมูลข่าวสารขององค์การบริหารส่วนตำบลวังก์พงขึ้นอยู่ในความรับผิดชอบ ควบคุมหรือดูแลของสำนักงานปลัดองค์การบริหารส่วนตำบลวังก์พงเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่ายจ่ายแจกรวมทั้งปฏิบัติหน้าที่ให้เป็นไปตามระเบียบนี้ตามกฎหมายว่าด้วยข้อมูลข่าวสารของราชการหมวด๓การจัดระบบข้อมูลข่าวสาร ข้อ ๑๒ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการ กฎหมายอื่นและระเบียบของราชการ ดังนี้(๑) ข้อข่าวสารที่ลงพิมพ์ในราชกิจานุเบกษา(๒) ข้อมูลข่าวสารที่ต้องจัดไว้ให้ประชาชนตรวจดู(๓) ข้อมูลข่าวสารอื่น ๆ(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสาร ตามกฎหมายว่าด้วยข้อมูลข่าวสารของราชการประกอบว่าเป็นข้อมูลข่าวสารที่จะเปิดเผยได้หรือเป็นข้อมูลข่าวสารที่มีคำสั่งมิให้เปิดเผยได้ให้หน่วยงานต้นสังกัดจัดส่งสำเนาข้อมูลข่าวสารตามวรรคหนึ่ง(๑) และ (๒) ไปยังศูนย์ข้อมูลข่าวสารขององค์การบริหารส่วนตำบลวังก์พงเพื่อให้ประชาชนตรวจดู ค้นคว้าหรือขอสำเนาให้หน่วยงานต้นสังกัดจัดให้มีเจ้าหน้าที่ควบคุมดูแล การตรวจสอบ ติดตามและประสานงานในการดำเนินการตามวรรคหนึ่งและวรรคสาม ให้เป็นไปด้วยความเรียบร้อยและเป็นปัจจุบันอยู่เสมอรวมทั้งรับผิดชอบในการพิจารณาให้บริการข้อมูลข่าวสารอื่น ๆ ที่อยู่ในครอบครองควบคุมหรือดูแลซึ่งไม่อยู่ในหลักเกณฑ์ที่จะต้องส่งให้ศูนย์ข้อมูลข่าวสารตามวรรคสามข้อ ๑๓ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๒ วรรคสามหมวด๔การขอตรวจดูการขอข้อมูลข่าวสารและการขออนุญาต ข้อ ๑๔ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาตรวจดูข้อมูลข่าวสารที่ตั้งแสดงไว้ทั้งนี้ เพื่อเป็นหลักฐานของราชการข้อ ๑๕การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่องค์การบริหารส่วนตำบลกำหนดต่อเจ้าหน้าที่ของศูนย์ข้อมูลข่าวสารให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครอง ควบคุม หรือดูแลของศูนย์ข้อมูลข่าวสารหรืออยู่ในครอบครอง ควบคุมหรือดูแลขององค์การบริหารส่วนตำบลหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองควบคุมหรือดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นพนักงานส่วนตำบลไม่ต่ำกว่าระดับ ๓ เป็นผู้เสนอขออนุญาตผู้มีอำนาจลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจนทั้งนี้ ให้รับรองตามจำนวนที่ผู้ยื่นคำขอขอให้รับรองข้อ ๑๖ในกรณีขอตรวจดู ขอสำเนา หรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองควบคุม หรือดูแลของส่วนราชการอื่นให้เจ้าหน้าที่ผู้รับคำขอเสนอเรื่องไปยังส่วนราชการนั้นพร้อมทั้งแนะนำให้ผู้ยื่นคำขอไปประสานกับหน่วยงานนั้นโดยตรงด้วยข้อ ๑๗กรณีการเปิดเผยข้อมูลข่าวสารตามคำขอนั้นหากกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิได้ชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๘กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจงคำสั่งพร้อมเหตุผลให้ผู้ยื่นคำขอทราบพร้อมแจ้งให้ผู้ยื่นคำขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๙ข้อมูลข่าวสารส่วนบุคคล ตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวข้องกับข้อมูลข่าวสารส่วนบุคคลข้อ ๒๐ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับ ตามระเบียบว่าด้วยการรักษาความลับของทางราชการ พ.ศ.๒๕๔๔ หรือเป็นเรื่องที่ไม่ต้องเปิดเผย ตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ ๑๙ เห็นว่าเป็นเรื่องที่ไม่ต้องเปิดเผยข้อ ๒๑ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ ๒๒ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่าง ๆ ตามหลักเกณฑ์ที่องค์การบริหารส่วนตำบลกำหนดหมวด๕ค่าธรรมเนียมและค่าใช้จ่าย ข้อ ๒๓ค่าธรรมเนียมการทำสำเนาโดยเครื่องถ่ายเอกสารกำหนดอัตรา ดังนี้(๑)ขนาดกระดาษ เอ ๔ หน้าละ ๑.๐๐ บาท(๒)ขนาดกระดาษ เอฟ ๔ หน้าละ ๑.๕๐ บาท(๓)ขนาดกระดาษ บี ๔ หน้าละ ๒.๐๐ บาท(๔)ขนาดกระดาษ เอ ๓ หน้าละ ๓.๐๐ บาท(๕)ขนาดกระดาษพิมพ์เขียว เอ ๒ หน้าละ ๘.๐๐ บาท(๖)ขนาดกระดาษพิมพ์เขียว เอ ๑ หน้าละ ๑๕.๐๐ บาท(๗)ขนาดกระดาษพิมพ์เขียว เอ ๐ หน้าละ ๓๐.๐๐ บาทข้อ ๒๔ค่าธรรมเนียมการให้ทำคำรับรองถูกต้องของข้อมูลข่าวสารกำหนดอัตราค่ารับรองหน้าละ ๕ บาทข้อ ๒๕ค่าธรรมเนียมในการทำสำเนาจากเครื่องคอมพิวเตอร์บนกระดาษขนาดเอ ๔ หน้าละ ๓ บาทข้อ ๒๖การพิจารณายกเว้นหรือลดอัตราค่าธรรมเนียมและค่าใช้จ่ายเป็นเฉพาะกรณีจะคำนึงการช่วยเหลือผู้มีรายได้น้อย ทั้งนี้ให้อยู่ในดุลยพินิจของประธานคณะกรรมการข้อมูลข่าวสาร องค์การบริหารส่วนตำบลวังก์พงหรือผู้ที่ประธานคณะกรรมการข้อมูลข่าวสารขององค์การบริหารส่วนตำบลวังก์พงมอบหมายข้อ ๒๗รายได้จากค่าธรรมเนียมและค่าใช้จ่ายให้ถือเป็นรายได้ขององค์การบริหารส่วนตำบลวังก์พงหมวด๖กำหนดระยะเวลา ข้อ ๒๘การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลาดังนี้(๑) การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่มีจำนวนข้อมูลไม่มากให้ศูนย์ข้อมูลข่าวสารดำเนินการให้แล้วเสร็จภายในวันทำการที่ได้รับคำขอนั้น(๒) การให้บริการข้อมูลข่าวสารอื่น ๆที่อยู่ในความครอบครอง ควบคุม หรือดูแลของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันละเวลาตามที่เห็นสมควรเพื่อให้ผู้ยื่นคำขอมารับแต่ต้องไม่เกินสิบห้าวันทำการ นับจากวันที่ได้รับคำขอในกรณี เหตุจำเป็นอาจขออนุมัติจากนายกองค์การบริหารส่วนตำบลวังก์พงเพื่อขอขยายเวลาออกไปได้แต่ต้องไม่เกินสามสิบวันทำการนับจากวันที่ได้รับคำขอ(๓) กรณีที่ต้องแจ้งให้ผู้มีส่วนได้เสียคัดค้านเมื่อรวมเวลาตั้งแต่วันรับคำขอการแจ้งให้คัดค้านการพิจารณาว่าจะสั่งเปิดเผยหรือไม่เปิดเผยรวมแล้วต้องไม่เกินสามสิบวันทำการ ยกเว้นในกรณีที่มีเหตุจำเป็นให้ขออนุมัตินายกองค์การบริหารส่วนตำบลวังก์พงขอขยายเวลาออกไปได้แต่ต้องแสดงเหตุผลและรวมแล้วต้องไม่เกินหกสิบวันทำการหมวด๗สถานที่บริการข้อมูลข่าวสาร ข้อ ๒๙ศูนย์ข้อมูลข่าวสารขององค์การบริหารส่วนตำบลวังก์พงตั้งอยู่ที่สำนักงานปลัดองค์การบริหารส่วนตำบลวังก์พงที่ทำการองค์การบริหารส่วนตำบลวังก์พง หมู่ ๒ ตำบลวังก์พง อำเภอปราณบุรีจังหวัดประจวบคีรีขันธ์ รหัสไปรษณีย์ ๗๗๑๒๐ หมายเลขโทรศัพท์ ๐ - ๓๒๘๒ - ๕๕๖๐หมายเลขโทรสาร ๐ - ๓๒๘๒ - ๕๖๒๔ประกาศณ วันที่ ๒๕ พฤษภาคม พ.ศ. ๒๕๕๒ศิริพรเผ่าพันธ์นายกองค์การบริหารส่วนตำบลวังก์พงปริยานุช/ผู้จัดทำ๓๑กรกฎาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๐๑ ง/หน้า ๑/๑๗ กรกฎาคม ๒๕๕๒